sagorsarker/bangla-wikipedia huggingface dataset:
উইকি লাভস আর্থ

উইকি লাভস আর্থ (ডব্লিউএলই) একটি বার্ষিক আন্তর্জাতিক ছবি তোলার প্রতিযোগিতা যা প্রতি বছর মে মাসে বিশ্বব্যাপী অনুষ্ঠিত হয়। এটি উইকিমিডিয়া অধ্যায়, উইকিপিডিয়া সম্প্রদায়ের সদস্য ও স্থানীয় স্বেচ্ছাসেবকদের দ্বারা বিশ্বব্যাপী আয়োজন করা হয়। অংশগ্রহণকারীরা নিজ-নিজ অঞ্চলের সংরক্ষিত এলাকার ছবি তুলে, এবং পরে তা উইকিমিডিয়া কমন্সে আপলোড করে। এ প্রতিযোগিতার অন্যতম লক্ষ্য বিভিন্ন দেশের সংরক্ষিত অঞ্চলসমূহের ছবির একটি স্থায়ী সংগ্রহশালা তৈরি করা, উইকিপিডিয়ায় ছবিগুলো ব্যবহার করা ও সংশ্লিষ্ঠ অঞ্চলসমূহকে বিশ্বদরবারে উপস্থাপন করা। ইউক্রেনে ২০১৩ সালে প্রথম পরীক্ষামূলক প্রকল্প হিসেবে শুরু হয় উইকি লাভস আর্থ প্রতিযোগিতা। এর নেতৃত্ব দেন ইয়েভেন বুকেট। পরের বছর থেকেই এ প্রতিযোগিতা আন্তর্জাতিক ভাবে অনুষ্ঠিত হচ্ছে এবং বিশ্বের বিভিন্ন দেশ এতে অংশ নিচ্ছে। ২০১৪ সালে ইউরোপের বাইরে এ প্রতিযোগিতা শুরু হয় এবং ১৬টি দেশ প্রতিযোগিতায় অংশ নেয়। ২০১৫ সালে ২৬টি দেশের ৮,৪০০ জন প্রতিযোগী প্রতিযোগিতায় অংশ নেয় এবং ১,০০,০০০ ছবি জমা পড়ে। এ বছর উইকি লাভস আর্থ পর্ব পাকিস্তানের একটি ছবি বিজয়ী হয়।
২০১৬ সালের উইকি লাভস আর্থ পর্বে ২৬টি দেশের ৭,০০০ প্রতিযোগী অংশ নেয় এবং ৭৫,০০০ ছবি জমা পড়ে।
উইকি লাভস আর্থ উইকি লাভস মনুমেন্টস প্রতিযোগিতার একটি সহযোগী প্রকল্প। নেদারল্যান্ডে ২০১০ সালে শুরু হয় উইকি লাভস মনুমেন্টস প্রতিযোগিতা। এটি প্রতি বছর সেপ্টেম্বর মাসে অনুষ্ঠিত হয়। ২০১০ সালে পর উইকি লাভস মনুমেন্টস ইউরোপের অন্যান্য দেশে ছড়িয়ে পড়ে এবং গিনেজ রেকর্ডের বই অনুযায়ী, এই প্রতিযোগিতার ২০১১ সালের সংস্করণটি সবচেয়ে বড় আলোকচিত্র প্রতিযোগিতার বিশ্ব রেকর্ড ভাঙে। ২০১২ সালে, প্রতিযোগিতায় ৩৫টি দেশ অংশগ্রহণ করে যা ইউরোপের বাইরেও ছড়িয়ে পড়ে। উইকি লাভস মনুমেন্টস ২০১২'র সময়, ১৫,০০০ জন অংশগ্রহণকারী কর্তৃক ৩,৫০,০০০ টির অধিক ঐতিহাসিক স্থাপনার আলোকচিত্র আপলোড করা হয়। ২০১৩ সালে, উইকি লাভস মনুমেন্টস প্রতিযোগিতা এন্টার্কটিকাসহ ছয়টি মহাদেশে অনুষ্ঠিত হয় এবং বিশ্বজুড়ে পঞ্চাশটিরও বেশি দেশ এতে অংশগ্রহণ করে।
উইকি লাভস আর্থের আন্তর্জাতিক প্রথম পুরস্কার বিজয়ীদের একটি তালিকা নিচে দেওয়া হয়েছে:
ম্যাক অ্যান্ডারসন

উইলিয়াম ম্যাকডিউগল ম্যাক অ্যান্ডারসন (; জন্ম: ৮ অক্টোবর, ১৯১৯ - মৃত্যু: ২১ ডিসেম্বর, ১৯৭৯) ওয়েস্টপোর্টে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, লেগ ব্রেক গুগলি বোলিংয়ে পারদর্শীতা দেখিয়েছেন ম্যাক অ্যান্ডারসন।
২৯ মার্চ, ১৯৪৬ তারিখে অস্ট্রেলিয়ার বিপক্ষে টেস্ট অভিষেক ঘটে তার। এটিই তার খেলোয়াড়ী জীবনের একমাত্র টেস্ট ছিল। খেলায় তিনি সর্বমোট পাঁচ রান তুলতে পেরেছেন।
১৯৩৮-৩৯ মৌসুম থেকে ১৯৪৯-৫০ মৌসুম পর্যন্ত ক্যান্টারবারির পক্ষে প্রথম-শ্রেণীর নিউজিল্যান্ডীয় ক্রিকেটে অংশগ্রহণ করেছেন ম্যাক অ্যান্ডারসন। এ সময় দলে তিনি ব্যাটসম্যানের ভূমিকায় অবতীর্ণ হয়েছিলেন। পাশাপাশি, মাঝে-মধ্যে দলের প্রয়োজনে লেগ স্পিন বোলিং আক্রমণ পরিচালনা করতেন।
১৯৪৫-৪৬ মৌসুমে ওতাগোর বিপক্ষে নিজস্ব সর্বোচ্চ ১৩৭ রান তুলেন। উদ্বোধনী ব্যাটসম্যান হিসেবে মাঠে নেমে দীর্ঘ ৩৯৬ মিনিট ক্রিজে অবস্থান করে এ রান সংগ্রহ করেন ম্যাক অ্যান্ডারসন। ১৯৪৮-৪৯ মৌসুমের প্লাঙ্কেট শীল্ডে স্বর্ণালী সময় অতিবাহিত করেন। তিনটি অর্ধ-শতকসহ ৭১.২৫ গড় ২৮৫ রান তুলে চমক সৃষ্টি করেন।
এর অল্প কিছুদিন পর অস্ট্রেলিয়া ক্রিকেট দল নিউজিল্যান্ড সফরে আসে। ক্যান্টারবারির সদস্যরূপে সফরকারী অস্ট্রেলিয়া একাদশের বিপক্ষে ৬১ রান তুলেন। ফলশ্রুতিতে ওয়েলিংটনের ব্যাসিন রিজার্ভে অস্ট্রেলিয়ার বিপক্ষে নিজস্ব একমাত্র টেস্টে অংশগ্রহণের সুযোগ হয় তার। ঐ টেস্টে ছয়জন ব্যাটসম্যানের টেস্ট অভিষেক হলেও অ্যান্ডারসন-সহ আরও পাঁচজনের একমাত্র টেস্টরূপে গণ্য হয়। খেলায় তিনি ৪ ও ১ রান তুলতে সমর্থ হন।
প্রস্তুতিমূলক খেলায় অংশ নেন। কিন্তু, ১৯৪৯ সালে ইংল্যান্ড সফরে নিউজিল্যান্ড দলের সদস্যরূপে তাকে অন্তর্ভুক্ত করা হয়নি।
ব্যক্তিগত জীবনে বিবাহিত ম্যাক অ্যান্ডারসনের সন্তান রবার্ট অ্যান্ডারসন ১৯৭০-এর দশকে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।
২১ ডিসেম্বর, ১৯৭৯ তারিখে ৬০ বছর বয়সে ক্যান্টারবারির ক্রাইস্টচার্চে ম্যাক অ্যান্ডারসনের দেহাবসান ঘটে।
ক্ষীরতোয়া

ক্ষীরতোয়া বাংলার একটি জনপ্রিয় মিষ্টি খাদ্য। ছোট ছোট লম্বাটে আকারের রসগোল্লাকে রসে ভিজিয়ে তার উপর জ্বাল-দেওয়া ঘন ক্ষীরের মধ্যে ঢেলে "ক্ষীরতোয়া" বানানো হয়। ত্রিপুরার ক্ষীরতোয়ার উৎপত্তি স্থল। ভারতের ত্রিপুরা রাজ্যের ধর্মনগরের ক্ষীরতোয়া খুবই বিখ্যাত।
বেতো

অ্যান্তনিও আলবার্তো বাস্তোস পিম্পারেল (জন্ম: ১ মে ১৯৮২), সহজভাবে বেতো নামে পরিচিত, হলেন একজন পর্তুগিজ পেশাদার ফুটবলার, যিনি তুর্কি ক্লাব গোস্তেপে এবং পর্তুগাল জাতীয় দলের হয়ে একজন গোলরক্ষক হিসেবে খেলেন।
২০০৯ সালে, পোর্তোয় স্থানান্তর হওয়ার আগে তিনি লেইশোয়েসে খেলার মাধ্যমে সকলের কাছে পরিচিতি লাভ করেন। তিনি দুই মৌসুমের জন্য পোর্তোর বদলি গোলরক্ষক হিসেবে খেলেছেন। রোমান ক্লাব সিএফআর ক্লুইয়ে ধারে খেলে তিনি ২০১৩ সালের জানুয়ারি মাসে, স্পেনীয় লা লিগার ক্লাব সেভিয়ায় যোগদান করেন। তিনি এই ক্লাবের হয়ে ৮৭টি প্রতিযোগিতামূলক ম্যাচ খেলেছেন এবং দুইটি উয়েফা ইউরোপা লিগ ট্রফি জয়লাভ করেছেন।
তিনি ২০০৯ সালে, পর্তুগাল জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেছেন। তিনি এপর্যন্ত জাতীয় দলের হয়ে ৯টি ম্যাচ খেলেছেন। এছাড়াও তিনি দুইটি ফিফা বিশ্বকাপ এবং ২০১২ উয়েফা ইউরোর মতো প্রতিযোগিতায় পর্তুগালের প্রতিনিধিত্ব করেছেন।
স্পোর্তিং সিপি
লেইশোয়েস
পোর্তো
ক্লুই
ব্রাগা
সেভিয়া
পর্তুগাল
রোলানদো (পর্তুগিজ ফুটবলার)

রোলানদো জর্জে পিরেস দা ফন্সেকা (জন্ম: ৩১ আগস্ট ১৯৮৫), সহজভাবে রোলানদো নামে পরিচিত, হলেন একজন সাবেক পর্তুগিজ পেশাদার ফুটবলার, যিনি সর্বশেষ ফরাসি ক্লাব ক্লাব ব্রাগা এবং পর্তুগাল জাতীয় দলের হয়ে একজন সেন্টার ব্যাক হিসেবে খেলতেন।
যদিও রোলানদো কাবু ভের্দিতে জন্মগ্রহণ করেছেন, কিন্তু ২০০৬ সালে, মাত্র ১৪ বছর বয়সে তিনি পর্তুগালে স্থানান্তরিত হয়ে ন্যাচারাইজড নাগরিক অধিকার লাভ করেন। তিনি অবিলম্বে পর্তুগাল অনূর্ধ্ব-২১ দলের হয়ে খেলা শুরু করেন, এই দলের সদস্য হিসেবে তিনি ২০০৬ উয়েফা ইউরোপিয়ান অনূর্ধ্ব-২১ চ্যাম্পিয়নশিপ এবং ২০০৭ উয়েফা ইউরোপিয়ান অনূর্ধ্ব-২১ চ্যাম্পিয়নশিপে অংশগ্রহণ করেন।
২০০৯ সালের ১১ই ফেব্রুয়ারি তারিখে, রোলানদো জাতীয় দল হতে সর্বপ্রথম ডাক পান। তিনি ফারোয় অনুষ্ঠিত ফিনল্যান্ডের বিরুদ্ধে এক প্রীতি ম্যাচে খেলার মাধ্যমে অভিষেক করেন। উক্ত ম্যাচে পর্তুগাল ১–০ গোলে জয়লাভ করে। তিনি দক্ষিণ আফ্রিকায় অনুষ্ঠিত ২০১০ ফিফা বিশ্বকাপে পর্তুগাল দলে ডাক পান, কিন্তু একটি ম্যাচও খেলার সুযোগ পাননি।
লুইস নেতো

লুইস কার্লোস নভো নেতো (; জন্ম: ২৬ মে ১৯৮৮) হলেন একজন পর্তুগিজ পেশাদার ফুটবলার, যিনি জেনিত সেন্ট পিটার্সবার্গ হতে ফেনারবাহচে ক্লাবে ধারে এবং পর্তুগাল জাতীয় দলের হয়ে একজন সেন্টার ব্যাক হিসেবে খেলেন।
নেতো ২০০৯ সালের লুসোফনি গেমসে পর্তুগাল অনূর্ধ্ব-২১ দলের সদস্য হিসেবে খেলেন। তিনি উক্ত বছরের লুসোফনি গেমসের সকল ম্যাচ খেলেন, এবং রৌপ্য পসক জয়লাভ করতে সক্ষম হন।
২০১২ সালের ৪ঠা অক্টোবর তারিখে, নেতো ২০১৪ ফিফা বিশ্বকাপ বাছাইপর্বে রাশিয়া এবং উত্তর আয়ারল্যান্ডের বিরুদ্ধে ম্যাচের জন্য সর্বপ্রথম জাতীয় দলে ডাক পান। তিনি পরের বছরের ৬ই ফেব্রুয়ারি তারিখে, জাতীয় দলের অভিষেক করেন, যদিও উকে ম্যাচে তারা ইকুএদরেরবিরুদ্ধে ২–৩ গোলে হেরে যায়।
২০১৪ সালের ১৯শে মে তারিখে, ব্রাজিলে অনুষ্ঠিত টুর্নামেন্টের জন্য ২৩ সদস্যের পর্তুগাল দলে ডাক পান। কিন্তু তিনি দলের হয়ে একটি ম্যাচও খেলার সুযোগ পান, যেখানে তার দল গ্রুপ পর্ব হতেই বাদ যায়। তিনি ম্যানেজার ফের্নান্দো সান্তোস দ্বারা ২০১৭ ফিফা কনফেডারেশন্স কাপের জন্য পর্তুগাল দলে অন্তর্ভুক্ত হন। ২রা জুলাই তারিখে, তিনি মেক্সিকোর বিরুদ্ধে একটি ম্যাচে দলের হয়ে খেলেন, যেখানে তিনি একটি আত্মঘাতী গোল করেন। উক্ত প্রতিযোগিতায় তারা ৩য় স্থান অধিকার করে।
জেনিত সেন্ট পিটার্সবার্গ
রাফায়েল গেরেইরো

রাফায়েল আদেলিনো জোসে গেরেইরো (; জন্ম: ২২ ডিসেম্বর ১৯৯৩; রাফায়েল গেরেইরো নামে সুপরিচিত) হলেন একজন ফরাসি–পর্তুগিজ পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং পর্তুগাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৩ সালে, গেরেইরো পর্তুগাল অনূর্ধ্ব-২১ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় দুই বছর যাবত পর্তুগালের বয়সভিত্তিক দলের হয়ে খেলার পর, তিনি ২০১৪ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৬৪ ম্যাচে ৪টি গোল করেছেন।
রাফায়েল আদেলিনো জোসে গেরেইরো ১৯৯৩ সালের ২২শে ডিসেম্বর তারিখে ফ্রান্সের ল্য বাঁ-মেনিলে জন্মগ্রহণ করেছেন এবং সেখানেই তার শৈশব অতিবাহিত করেছেন।
গেরেইরো পর্তুগাল অনূর্ধ্ব-১৫, পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০, পর্তুগাল অনূর্ধ্ব-২১ এবং পর্তুগাল অনূর্ধ্ব-২৩ দলের হয়ে খেলার মাধ্যমে পর্তুগালের প্রতিনিধিত্ব করেছেন। পর্তুগালের বয়সভিত্তিক দলের হয়ে তিনি প্রায় ২ বছরে ১৩ ম্যাচে অংশগ্রহণ করেছেন।
জোসে ফন্তে

জোসে মিগেল দা রোচা ফন্তে (; জন্ম: ২২ ডিসেম্বর ১৯৮৩) হলেন একজন পর্তুগিজ পেশাদার ফুটবলার, যিনি চাইনিজ ক্লাব দালিয়ান ফাং এবং পর্তুগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন।
তিনি স্পোর্তিং সিপি বির হয়ে খেলার মাধ্যমে তার পেশাদার ক্যারিয়ার শুরু করেন। অতঃপর ২০০৭ সালে, তিনি ইংরেজ ক্লাব ক্রিস্টাল প্যালেসে যোগদান করেন। ২০১০ সালে তিনি অন্য আরেক ইংরেজ ক্লাব সাউথহ্যাম্পটনে যোগদান করেন, যেখানে তিনি ২৮৮টি ম্যাচ খেলন। পরবর্তীতে তিনি ২০১৭ সালের জানুয়ারি মাসে, ওয়েস্ট হ্যাম ইউনাইটেডে যোগদান করেন, যেখানে তিনি এক মৌসুম যাপন করেন।
তিনি তার ৩০ বছর বয়স হতে পর্তুগাল জাতীয় দলের হয়ে খেলছেন। তিনি এপর্যন্ত ২৫-এর অধিক ম্যাচ খেলেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।
ফন্তের ছোট ভাই, রুই ফন্তেও একজন ফুটবলার, তিনি হচ্ছেন একজন আক্রমণভাগের খেলোয়াড়। তার দুজনে স্পোর্তিং সিপির যুব পর্যায়ে এবং ক্রিস্টাল প্যালেসের হয়ে একসাথে খেলেছেন।
তাদের বাবা, আর্তুর ফন্তে, পর্তুগিজ শীর্ষ বিভাগের হয়ে ১২ মৌসুম খেলছেন।
সাউথহ্যাম্পটন
পর্তুগাল
জলপাইগুড়ি সরকারি প্রকৌশল মহাবিদ্যালয়

"জলপাইগুড়ি সরকারি প্রকৌশল কলেজ (স্বায়ত্তশাসিত) , জেজিইসি " হিসাবে স্বীকৃত, প্রযুক্তিগত শিক্ষার জন্য পশ্চিমবঙ্গের একটি প্রধান প্রতিষ্ঠান। উত্তবঙ্গ এর আটটি জেলার বিভাগীয় সদর দপ্তর জলপাইগুড়ি -তে অবস্থিত কলেজটি ১৯৬১ সালে প্রতিষ্ঠিত হয়। কলেজটি ছয়টি শাখায় স্নাতক ডিগ্রি (বি.টেক) এবং ইঞ্জিনিয়ারিং এর দুটি শাখায় স্নাতকোত্তর ডিগ্রি (এম.টেক) প্রদান করে। JGECর ছাত্র এবং প্রাক্তন ছাত্রদের " JGECians " বা " Jolites " 'হিসাবে উল্লেখ করা হয়। পশ্চিমবঙ্গ রাজ্যের সমস্ত সরকারি প্রকৌশল কলেজগুলির মধ্যে, জে.জি.এ.সির ক্যাম্পাস সবচেয়ে বড় (165 একর)। JGEC এর বিখ্যাত উৎসবগুলির মধ্যে রয়েছে " 'জে সি এল এ টি' '(সামাজিক ও সাংস্কৃতিক উৎসব) এবং' 'সৃষ্টি' ' যা কিনা (উত্তরবঙ্গ এর বৃহত্তম প্রযুক্তি ব্যবস্থাপনা উৎসব।
রক্তধারা স্মৃতিসৌধ

রক্তধারা স্মৃতিসৌধ হলো বাংলাদেশের চাঁদপুর জেলার মুক্তিযুদ্ধে শহীদদের স্মরণে তৈরি করা একটি স্থাপনা বা স্মৃতিসৌধ। মুক্তিযুদ্ধে চাঁদপুরে অনেক স্বাধীনতাকামী গণহত্যার শিকার হন। তাদের স্মরণে ২০১১ সালে নির্মিত হয় এ স্মৃতিসৌধ। 
বাংলাদেশের ১৯৭১ সালের স্বাধীনতা যুদ্ধের সময় পাকিস্তানি হানাদার বাহিনী চাঁদপুর জেলার পদ্মা, মেঘনা ও ডাকাতিয়া নদীর মোহনায়, চাঁদপুর পুরাণ বাজার এবং চাঁদপুর বড় স্টেশনে কয়েকটি নির্যাতন কেন্দ্র বা টর্চার শেল তৈরি করে। যেগুলোতে চাঁদপুর জেলার স্বাধীনতাকামী মানুষদের ধরে নিয়ে পাকিস্তানি হানাদার বাহিনী তাদের উপর নির্মম নির্যাতন ও অত্যাচার করত। স্বাধীনতাকামী নারী পুরুষকে হাত-পা বেঁধে জীবন্ত ও মৃত মেঘনা ও ডাকাতিয়া নদীর স্রোতে ফেলে দিতো। রাজাকাররা পাকিস্তানি হানাদার বাহিনীদেরকে এই নির্মম হত্যাযজ্ঞ চালাতে সাহায্য করে। এই হত্যাযজ্ঞে যারা শহীদ হোন, তাদের স্মরনেই ২০১১ সালে এই রক্তধারা স্মৃতিসৌধটি তৈরি করা হয়। 
পদ্মা, মেঘনা ও ডাকাতিয়ার মিলনস্থল চাঁদপুর বড় স্টেশনের মোলহেডে বধ্যভূমিতে অবস্থান মুক্তিযুদ্ধের স্মৃতিস্তম্ভ ’রক্তধারা’। স্বাধীনতার চল্লিশ বছর পর ২০১১ সালে স্থানীয় বীর মুক্তিযোদ্ধা ও তরুণ প্রজন্মের দাবিতে প্রশাসনের উদ্যোগে নির্মিত হয় ‘রক্তধারা’। একাত্তরে মুক্তিকামী বাঙালিকে এখানে এনে নির্যাতনের মাধ্যমে হত্যা করা হতো এ বধ্যভূমিতে। তাদের স্মরণে স্তম্ভ নির্মাণ করা হয়, যার নাম রাখা হয় রক্তধারা। রক্তধারা'র স্থপতি চঞ্চল কর্মকার। এ স্মৃতিসৌধটি উদ্বোধন করেন তৎকালিন প্রধানমন্ত্রী শেখ হাসিনা। ২০১৯ সালে ৩১ অক্টোব এর নামফলক সংস্কার করেন মাহমুদুল হাসান খান।
রক্তধারা এক স্তম্ভ বিশিষ্ট এতে ৩টি রক্তের ফোঁটার প্রতিকৃতি দিয়ে বোঝানো হয়েছে রক্তের ধারা। টেরাকোটার মুর‍্যালে আঁকা হয়েছে বঙ্গবন্ধু শেখ মুজিবুর রহমানের ভাষণসহ মুক্তিযুদ্ধের কয়েকটি ঘটনাবলীর চিত্র।
এই স্মৃতিস্তম্ভে লেখা আছে-
'নরপশুদের হিংস্র থাবায় মৃত্যুকে তুচ্ছ করেছে যারা
এখানে ইতিহাস হয়ে আছে তাঁদের রক্তধারা
এ শুধুই স্মরণ নয়
নয় ঋণ পরিশোধ
এখানে অবনত শ্রদ্ধায়
নরপশুদের জানিও ঘৃণা আর ক্রোধ।'
হাইপোথেটিকো ডিডাকটিভ মডেল

হাইপোথেটিকো ডিডাকটিভ মডেল হচ্ছে বৈজ্ঞানিক পদ্ধতির একটি প্রস্তাবিত বর্ণনা। বৈজ্ঞানিক অনুসন্ধানের মতে এটা (বর্ণনা) দৃশ্যায়িত তথ্য-উপাত্তের ভিত্তিতে সবকিছুকে এমনভাবে সংগঠিত করে, যার ফলে একটি প্রকল্পকে (হাইপোথিসিস) মিথ্যা প্রমাণ করা যায়। প্রতিটা হাইপোথিসিস থেকে কিছু ভবিষ্যদ্বাণী করা যায়, হাইপোথিসিসকে মিথ্যা প্রমাণ করার জন্য এমন কিছু পরীক্ষা নিরীক্ষা করা যায়, যার ফলাফল হাইপোথিসিসের বিরুদ্ধে যায়। একে বলা হয় প্রকল্পটির অসত্যকরণ। পরীক্ষাটা যদি সম্পন্ন হয় কিন্তু তার ফলাফল প্রকল্পটির সাথে সাংঘর্ষিক না হয়, তাহলে তা প্রকল্পটিকে দৃঢ়ভাবে সত্যায়িত করে। তখন অন্য ভবিষ্যদ্বাণী করা প্রকল্পগুলোর সাথে, এই প্রকল্পটিকে তুলনা করা হয় এবং দেখা হয় কোন প্রকল্পটি অধিকতর শ্রেয়ভাবে ভবিষ্যদ্বাণী করতে পারছে।
হাইপোথিটিকো ডিডাক্টিভ মডেলের একটা এলগরিদমিক উদাহরণ নিচে উল্লেখিত হলো:
</div>
এই মডেলের একটি সম্ভাব্য ক্রমবিকাশ হচ্ছে ১, ২, ৩, ৪। যদি ৪ নং ধাপের মাধ্যমে ৩ নং ধাপকে অপ্রমাণিত করা না যায়, তাহলে ৩, ৪, ১ অনুসরণ করে, পরবর্তী ভবিষ্যৎ পুনঃপুন অনুমান করা ও পরীক্ষণ করতে হবে, কিন্তু যদি ৪ নং ধাপের মাধ্যমে ৩ নং ধাপ মিথ্যা প্রমাণিত হয় তাহলে ২ নং ধাপে ফিরে যেতে হবে ও নতুন করে ২ নং ধাপ আবিষ্কার করতে হবে (হাইপোথিসিস দেওয়া)। এবং ৩ নং ধাপে অনুমান ও ৪ নং ধাপে পরীক্ষানিরীক্ষা করতে হবে।
উল্লেখ করার মত বিষয় হলো, এই পদ্ধতিতে ২ নং ধাপ সম্পুর্ণভাবে প্রমাণ করা হয় না। এটা শুধুমাত্র ২ নং ধাপকে অসত্যায়িত করে। (এই কারণেই আইন্সটাইন বলেছেন, "পরীক্ষণের বিরাট রকমের প্রাচুর্যতা কখনোই আমাকে সঠিক প্রমাণ করতে পারে না, বরঞ্চ একটা সাধারণ পরীক্ষণ আমাকে ভুল প্রমাণ করতে পারে।")
আণবিক ঘড়ি

আণবিক ঘড়ি হচ্ছে এক ধরনের কৌশল যা জৈব অনুর মিউটেশনের হারকে ব্যবহার করে বিভক্ত হয়ে যাওয়া জীবনের প্রাগৈতিহাসিক যুগের সময়কে অনুমান করে। এই জৈব আণবিক উপাত্ত সাধারণত ডিএনএর নিউক্লিওটাইড সিকোয়েন্স অথবা প্রোটিনের এমিনো এসিড সিকোয়েন্স কলনের (হিসাবের) জন্য ব্যবহৃত হয়। ১৯৬২ সালে বিভিন্ন প্রাণীর হিমোগ্লোবিন প্রোটিন প্রকরণের উপর প্রথম আণবিক ঘড়ির পরীক্ষণ হয়। বর্তমানে এটি আণবিক বিবর্তনে ব্যবহৃত হয়, যাতে করে প্রজাত্যায়ন অথবা বিবর্তনীয় বিকিরণ সম্বন্ধে অনুমান করা যায়। একে কখনো কখনো জিনগত ঘড়ি অথবা বিবর্তনীয় ঘড়ি বলেও আখ্যায়িত করা হয়।
তথাকথিত "আণবিক ঘড়ির" উপস্থিতি সম্বন্ধে ১৯৬২ সালে এমিল জুকারল্যান্ডল ও লিনাস পাওলিং প্রথম ধারণা দেন। জীবাশ্মের প্রমাণ থেকে প্রাণীগুলোর অস্তিত্বের যে সময় তারা অনুমান করেছেন, তারা দেখলেন, সময়ের সাথে সাথে প্রাণীর এমিনো এসিডের পরিমাণ তার বংশে পরিবর্তিত হয়। (আণবিক ঘড়ি প্রকল্পের উপর ভিত্তি করে) তারা বললেন, ভিন্ন ভিন্ন বংশে; যে কোনো সুনির্দিষ্ট প্রোটিনের বিবর্তনীয় পরিবর্তনের হার ধ্রুব হয়।
এমানুয়েল মারগোলিশ ১৯৬৩ সালে জিনগত সমদূরত্বের বিষয়টি প্রথম লক্ষ্য করেন। তিনি লিখেছেনঃ সময়ের সাথে তাল মিলিয়ে বিবর্তনের ধারায় যখন সাধারণ পুর্বপুরুষ থেকে দুইটি প্রজাতির উদ্ভব হয়, তাদের সাইটোক্রোম সি এর মধ্যে পার্থক্য একটা অবস্থা প্রাপ্ত হয়, এমনটাই প্রতীয়মান হয়। যদি এটা সত্যি হয়, তাহলে সমস্ত স্তন্যপায়ী প্রাণীর সাইটোক্রোম সি এর সাথে সমস্ত পাখির সাইটোক্রোম সি এর সমান পার্থক্য থাকবে। যেহেতু পাখি অথবা স্তন্যপায়ী প্রানীর পুর্বে, বিবর্তনের ধারায় ভার্টিব্রেটের প্রধান স্টেম থেকে মাছ বিভক্ত হয়ে গিয়েছিল, তাই মাছের সাইটোক্রোম সি এর সাথে পাখি এবং স্তন্যপায়ী প্রানীর সাইটোক্রোম সি এর পার্থক্য সমান হওয়া উচিত। একইভাবে, সকল ভার্টিব্রেটের সাইটোক্রোম সি এর সাথে, ইস্ট প্রোটিনের সাইটোক্রোম সি এর সমান সমান পার্থক্য থাকবে।" উদাহরণস্বরুপ, একটি কার্প (পোনা মাছ) এবং একটি ব্যাঙয়ের, কাছিম, মুরগী, ইঁদুর এবং ঘোড়ার সাইটোক্রোম সি এর পার্থক্য খুবই ধ্রুব, যা ১৩ শতাংশ থেকে ১৪ শতাংশ। একইভাবে একটি ব্যাকটেরিয়া ও ইস্ট, মথ, টুনা, পায়রা এবং ঘোড়ার সাইটোক্রোম সি এর পার্থক্য ৬৪ শতাংশ থেকে ৬৯ শতাংশ হয়। এমিলি জুকারল্যান্ডল ও লিনাস পাওলিংয়ের জিনগত সমদুরত্বের একীভুত কাজ; ১৯৬০ সালের আণবিক ঘড়ির যে প্রকল্প প্রস্তাবনা করা হয়েছিল তাকে সত্যতা প্রদান করে।
আণবিক ঘড়ির কৌশল মলিকিউলার সিস্টেমিক্সে খুবই গুরুত্বপূর্ণ বিষয়। মলিকিউলার জেনেটিক্সের তথ্য ব্যবহার করে, জীবের বৈজ্ঞানিক শ্রেণিবিন্যাস করা হয়। ফসিল থেকে যদি তথ্য না পাওয়া যায়, তবে সুনির্দিষ্ট জাত্যাংশে আণবিক বিবর্তনের ধ্রুব হারের জ্ঞানকে ব্যবহার করে জাতিজনি ঘটনা ক্রমকে নির্ধারণ করা হয় এবং জাতিজনি বৃক্ষ গঠন করা হয়। এই ধরনের ক্ষেত্রে- বিশেষ করে তা যদি দীর্ঘ সময়ের ব্যাপার হয়, তবে আণবিক ঘড়ি নামক প্রকল্পের সীমাবদ্ধতাকেও বিবেচনায় রাখতে হবে, কারণ এখানে অনুমান ৫০% বা তার বেশিও হতে পারে।
মারিও রুই

মারিও রুই সিলভা দুয়ার্তে (; জন্ম: ২৭ মে ১৯৯১; মারিও রুই নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং পর্তুগাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০০৬ সালে, রুই পর্তুগাল অনূর্ধ্ব-১৬ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত পর্তুগালের বয়সভিত্তিক দলের হয়ে খেলার পর, তিনি ২০১৮ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।
মারিও রুই সিলভা দুয়ার্তে ১৯৯১ সালের ২৭শে মে তারিখে পর্তুগালের সিনেসে জন্মগ্রহণ করেছেন এবং সেখানেই তার শৈশব অতিবাহিত করেছেন।
রুই পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। পর্তুগালের বয়সভিত্তিক দলের হয়ে তিনি প্রায় ৬ বছরে ৫১ ম্যাচে অংশগ্রহণ করে ১টি গোল করেছেন।
ম্যানকাইন্ড ফার্মা

ম্যানকাইন্ড ফার্মা ভারতে ফার্মাসিউটিকাল কোম্পানি এটিকে নয়া দিল্লি থেকে পরিচালনা করা হয়।  কোম্পানীর উপসর্গ এলাকা থেকে পণ্যগুলি গ্যাস্ট্রোইনটেস্টাইনাল, কার্ডিওভাসকুলার, চার্ম, এবং ইরেক্টিল, ডিসফাংশন ঔষধগুলির মধ্যে রয়েছে। এটি আইএমএস-হেলথ, ২০১৫ অনুযায়ী ভারতে চতুর্থ বৃহত্তম মাদকদ্রব্য প্রতিষ্ঠান। এছাড়াও আইএমএস-হেলথ, ২০১২ এর প্রেসক্রিপশন / ডক্টর / মনিট নিরীক্ষা অনুযায়ী এটির সংখ্যা ১।
ম্যানকাইন্ড ফার্মা, ১৯৮৬ সালে অস্তিত্ব লাভ করেছে। ১৯৯১ সালে, কোম্পানিটি একটি আইনি কর্পোরেশনে পরিণত হয়। যাইহোক, এটি সক্রিয়ভাবে একটি সম্পূর্ণরূপে সমন্বিত ফার্মাসিউটিকাল কোম্পানি হিসাবে ১৯৯৫ সালে দুই ভাই, আর সি জুনজা এবং রাজিভ জুনাজা দ্বারা কাজ শুরু করেন। কোম্পানির প্রতিষ্ঠার জন্য বীজ মূলধন ছিল ৫০ লাখ। কোম্পানির ২০ কর্মীর সাথে শুরু হয় এবং অপারেশন প্রথম বছরে দুটি রাজ্যে চালু হয়।
মানবজাতির পণ্যগুলির মধ্যে রয়েছে ফার্মা ও ওটিসি (কাউন্টারের উপরে) এবং এফ এম সি জি পণ্য। ভারতে ওটিসি সেগমেন্টের কয়েকটি ব্র্যান্ডের মধ্যে রয়েছে ম্যানফোর্স কনডম, প্রাগনজ, অ্যান্টাঞ্জেড 72, গ্যাসফ্যাগট, হেলোকিন্ড, অ্যান্টেড 21 দিন এবং এডেসশন ডোডরেন্ট।
The company acquired Magnet Labs Pvt. Ltd. to enter the antipsychotic segment in the year 2007. Also it acquired Longifene-an appetite stimulant for children, in January 2010 which was earlier a brand of UCB Belgium.
The company has different marketing divisions & a company operating under its umbrella to expand its business operations in India namely Discovery, Future, Special, Vet, & Lifestar. Mankind has also entered the global arena by starting its operations in 22 overseas destinations across Asia, Africa, South-East Asia and Gulf countries mainly Sri Lanka, Myanmar, Cambodia,Vietnam, Philippines, Nepal, Nigeria, Kenya, Uganda, Zambia, Tanzania, Ethiopia & Rwanda. The company has begun operations in the markets of Commonwealth Independent States, Uzbekistan and Tajikistan. Mankind Pharma also operates in USA with its subsidies company Lifestar Pharma LLC.
সেদ্রিক সোয়ারেস

সেদ্রিক রিকার্দো আলভেস সোয়ারেস (; জন্ম: ৩১ আগস্ট ১৯৯১; সেদ্রিক সোয়ারেস নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ফুলহ্যাম এবং পর্তুগাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
১৯৯৮–৯৯ মৌসুমে, পর্তুগিজ ফুটবল ক্লাব স্পোর্টিং সিপির যুব পর্যায়ের হয়ে খেলার মাধ্যমে সোয়ারেস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, স্পোর্টিং সিপির মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; স্পোর্টিং সিপির হয়ে চার মৌসুমে ৬৭ ম্যাচে ২টি গোল করার পর ২০১৫–১৬ মৌসুমে তিনি প্রায় ৭ মিলিয়ন ইউরোর বিনিময়ে ইংরেজ ক্লাব সাউদাম্পটনে যোগদান করেছেন। এরপূর্বে তিনি এক মৌসুমের জন্য কুইঁব্রার হয়ে ধারে খেলেছেন। সাউদাম্পটনের হয়ে তার দ্বিতীয় মৌসুমে তিনি ক্লদ পুয়েলের অধীনে ২০১৬–১৭ ইএফএল কাপে রানার-আপ হয়েছেন। সাউদাম্পটনের সাথে চুক্তিবদ্ধ থাকাকালীন তিনি ইন্টার মিলান এবং আর্সেনালের হয়ে এক মৌসুম করে ধারে খেলেছেন। ২০২০–২১ মৌসুমে, তিনি সাউদাম্পটন হতে আরেক ইংরেজ ক্লাব আর্সেনালে যোগদান করেছেন।
২০০৬ সালে, সোয়ারেস পর্তুগাল অনূর্ধ্ব-১৬ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত পর্তুগালের বয়সভিত্তিক দলের হয়ে খেলার পর, তিনি ২০১৪ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৩৪ ম্যাচে ১টি গোল করেছেন। তিনি পর্তুগালের হয়ে উয়েফা ইউরো ২০১৬ এবং ২০১৮ ফিফা বিশ্বকাপে অংশগ্রহণ করেছেন, যার মধ্যে ২০১৬ সালে ফের্নান্দো সান্তোসের অধীনে উয়েফা ইউরোপীয় চ্যাম্পিয়নশিপের শিরোপা জয়লাভ করেছেন। এছাড়াও তিনি ২০১৭ ফিফা কনফেডারেশন্স কাপে অংশগ্রহণ করেছেন। দলগতভাবে, সোয়ারেস এপর্যন্ত ৪টি শিরোপা জয়লাভ করেছেন, যার মধ্যে ১টি কুইঁব্রার হয়ে, ১টি স্পোর্টিং সিপির হয়ে, ১টি আর্সেনালের হয়ে এবং ১টি পর্তুগালের হয়ে জয়লাভ করেছেন।
সেদ্রিক রিকার্দো আলভেস সোয়ারেস ১৯৯১ সালের ৩১শে আগস্ট তারিখে জার্মানির সিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
সোয়ারেস পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। পর্তুগালের বয়সভিত্তিক দলের হয়ে তিনি ৭২ ম্যাচে অংশগ্রহণ করে ১টি গোল করেছেন।
পশ্চিমবঙ্গের রক গান

রক সঙ্গীত পশ্চিমবঙ্গের মধ্যে সম্ভূত, কলকাতা, পশ্চিমবঙ্গ, ভারত. প্রথম পরিচিত বাংলা রক ব্যান্ড এবং ভারতের প্রথম রক ব্যান্ড ছিল Moheener Ghoraguli. আধুনিক কালে, এই ধরনের সঙ্গীত বিকৃত ইলেকট্রিক গিটার, খাদ গিটারএবং ড্রামস ব্যবহার করা হয়, কখনও কখনও সঙ্গে অনুষঙ্গী, pianos এবং কীবোর্ড. প্রথম বার যন্ত্র ব্যবহৃত আধুনিক কালে ছিল দ্বারা সংসর্গী, স্যাক্সোফোন, বাঁশি, বেহালা এবং খাদ, বেহালা.
বাংলা রক এলাকার ভিত্তিতে দুটো ভাগে বিভক্ত: প'শ্চিমবঙ্গের বাংলা রক, আর বাংলাদেশের বংলা রক। প'শ্চিমবঙ্গের বাংলা রকের ম'ধ্যে ফ়স়িল্স়, ক্যাকটাস, ম'হীনের ঘোড়াগুলি ইত্যাদি আছে।
এর্নাকুলাম জেলা

এর্নাকুলাম জেলা; () হল ভারতের কেরালার রাজ্যের কেন্দ্রীয় অংশে অবস্থিত একটি জেলা। প্রায় ৩,০৬৮ বর্গ কিলোমিটার এলাকা জুড়ে এর্নাকুলাম জেলাটি বিস্তৃত। এই জেলায় কেরালার মোট জনসংখ্যার ১২ শতাংশেরও বেশি লোক বসবাস করে। জেলাটির সদর দফতর কোক্কি শহরের শহরতলির কাক্কানাড এলাকায় অবস্থিত। এর্নাকুলাম কেরালার বাণিজ্যিক রাজধানী হিসেবে পরিচিত। জেলাটি প্রাচীন মন্দির, গীর্জা এবং মসজিদগুলির জন্য বিখ্যাত। জেলা বৃহত্তর কোচিন রাজ্যের বৃহত্তম মেট্রোপলিটন অঞ্চলের অন্তর্ভুক্ত। এর্নাকুলাম জেলা হল রাজ্যে সর্বোচ্চ রাজস্ব উৎপাদক জেলা । মাল্লাপ্পুরাম এবং তিরুবনন্তপুরম জেলার পরে এটি কেরালার তৃতীয় বৃহত্তম জনবহুল জেলা (১৪ টির মধ্যে) । কেরালা রাজ্যে আন্তর্জাতিক এবং অন্তর্দেশীয় পর্যটকদের সর্বোচ্চ সংখ্যা এর্নাকুলাম জেলায় এসে থাকে।
এর্নাকুলামের কথিত ভাষা মালেয়ালম যা কেরালা মানুষের মাতৃভাষা। এখানে ইংরেজি ভাষা ব্যাপকভাবে ব্যবহৃত হয়, বিশেষ করে ব্যবসা বৃত্তের মধ্যে। এর্নাকুলাম ২০১২ সালে ১০ শতাংশ ব্যাঙ্কিং বা পূর্ণ 'অর্থপূর্ণ আর্থিক অন্তর্ভুক্তি' অর্জন করে ভারতের প্রথম জেলা হয়ে উঠেছে। 
এর্নাকুলাম নামটি "ইয়ারানাকারুলাম" থেকে উদ্ভূত হয়েছে যার অর্থ শিবের বাসস্থান। প্রাচীনকালে এর্নাকুলাম "ঋষিনাগকুলাম" নামেও পরিচিত ছিল।
প্রাচীনকালে থেকে এর্নাকুলাম জেলা দক্ষিণ ভারতের রাজনৈতিক ইতিহাসে একটি ভূমিকা পালন করেছে। ইহুদি, সিরিয়া, আরব, চীনা, ডাচ, ব্রিটিশ এবং পর্তুগিজ সমুদ্র পথে কোচিন রাজ্যের সমুদ্র যাত্রা শুরু করে এবং শহরে তাদের ছাপ রেখে যায়। ১৮৯৬ সালে কোচিনের মহারাজা এর্নাকুলামে একটি টাউন কাউন্সিল গঠন করে স্থানীয় প্রশাসন পরিচালনা করেন। প্রাথমিকভাবে এর্নাকুলাম জেলার সদর দপ্তর এর্নাকুলাম ছিল, যার নামটি জেলার নামে ছিল; পরে সদর দফতরটি কাক্কনাডে স্থানান্তরিত হয়।
জেলাটির উত্তর দিকে রয়েছে ত্রিশূর জেলা, পূর্ব দিকে রয়েছে ইদুক্কি জেলা, দক্ষিণ দিকে রয়েছে আলেপ্পি জেলা ও কোট্টায়ম জেলা এবং পশ্চিম দিকে রয়েছে আরব সাগর।
এর্নাকুলাম জেলা জিডিপি এবং মাথাপিছু আয় অনুসারে কেরালার সবচেয়ে ধনী জেলা। এটি মোট রাজ্য রাজস্বে ৪১.৭৪% অবদান রাখে। এর্নাকুলাম জেলার সমস্ত ভৌগোলিক দিক দিয়ে অবদান রাখা হয়, যা শিল্পের উন্নয়নে সাহায্য করে এবং এটি শিল্পের ক্ষেত্রে কেরালায় অন্যান্য সকল জেলার থেকে এগিয়ে রয়েছে। সব ধরনের পরিবহন সুবিধা যেমন, রাস্তা, রেল, খাল, সমুদ্র, বায়ু, এই জেলার শিল্পে এগিয়ে থাকার জন্য অনন্য একটি কারণ। কেরালা রাজ্যের সবচেয়ে বড় বাণিজ্যিক কেন্দ্র হল এর্নাকুলাম। জেলার এম.জি. রোডটি কেরালার সবচেয়ে বড় ব্যবসাগুলির অবস্থান।
জেলার সমগ্র উপকূল বরাবর সমুদ্র এবং বিভিন্ন ধরনের মাছের আহরণ এখানার জলবায়ু, সমুদ্র ও অভ্যন্তরীণ মৎস্য উভয় ক্ষেত্রে বিশাল প্রাকৃতিক সুযোগ সুবিধা প্রদান করে। কোচি একটি আদর্শ জায়গা যা শিক্ষা, গবেষণা ও উন্নয়ন মত বিভিন্ন দিকের মৎস্য আহরণকে সহায়তা করে।
জেলার পূর্ব অংশ মূলত কৃষি প্রধান অঞ্চল। এখানকার জমিতে চাষ করা প্রধান ফসল হল ধান। গত তিন দশক ধরে জেলায় ধান চাষের এলাকা আংশিকভাবে হ্রাস করা হচ্ছে। এর্নাকুলাম জেলা কেরালা রাজ্যে সুপারি এবং আনারসের বৃহত্তম উৎপাদক। সুপারি চাষের এলাকাতে সুপারি ফলনের একটি ঊর্ধ্বমুখী প্রবণতা দেখা যাচ্ছে। রাজ্যে উৎপাদিন মোট আনারসের ৭০% এর বেশি এর্নাকুলাম জেলায় চাষ হয়। মুন্তুতুপুজা এবং ভাজাকুলমত এলাকাতে বেশিরভাগ আনারস চাষ করা হয়। রাবার এই জেলার সর্বাধিক চাষাবাদিত ফসলগুলির একটি এবং কোটয়ামের পরে এর্নাকুলাম রাজ্যের দ্বিতীয় বৃহত্তম রাবারের উৎপাদক জো। জমিতে চাষ করা অন্যান্য গুরুত্বপূর্ণ ফসলগুলি হল ট্যাপিওকা, গোল মড়িচ,এরিয়ানন, নারকেল, হলুদ, কলা এবং প্যান্টেন।
মুন জে ইন

মুন জে ইন (; ; জন্ম ২৪শে জানুয়ারি ১৯৫৩) দক্ষিণ কোরিয়ার বর্তমান রাষ্ট্রপতি হিসেবে নিয়োজিত আছেন। ২০১৭ সালে পূর্ববর্তী রাষ্ট্রপতি পার্ক গুন হে'র পতনের পর মুন জে ইন রাষ্ট্রপতি নির্বাচনে জয় লাভ করেন।
মুন জে ইন শিক্ষার্থী থাকাকালীন অবস্থা থেকেই রাজনীতির সাথে সম্পৃক্ত। মানবাধিকার বিষয়ক এই আইনজ্ঞ এক সময়ের রাষ্ট্রপতি রো মুন হিয়নের জ্যেষ্ঠ্য কর্মকর্তা হিসেবেও দায়িত্ব পালন করেছেন।  কোরিয়ার মিনজু দলের নেতা হিসেবে (২০১৫-২০১৬) এবং ১৯তম জাতীয় পার্লামেন্টে (২০১২-২০১৬) দায়িত্ব পালন করেছেন। প্রাক্তন গণতান্ত্রিক একতা দলের হয়ে ২০১২ সালের রাষ্ট্রপতি নির্বাচনে তিনি প্রাক্তন রাষ্ট্রপতি পার্ক গুন হে'র বিরুদ্ধে লড়ে হেরে যান।
দক্ষিণ কোরিয়ার গজে শহরে কোরীয় যুদ্ধের শেষ বছরে মুন জে ইনের জন্ম। পিতা মুন ইয়ং হিউং এবং মাতা কাং হান ওকের ঘরে পাঁচ সন্তানের মধ্যে মুন জে ইন দ্বিতীয়। মুন জে ইনের পিতা মাতা উত্তর কোরিয়া থেকে পালিয়ে আসা শরণার্থী ছিলেন। 
মুন কিয়ংনাম উচ্চ বিদ্যালয়ের শীর্ষ সারির শিক্ষার্থী ছিলেন। কিয়ংহি বিশ্ববিদ্যালয়ে পূর্ণবৃত্তি নিয়ে আইন বিষয়ে পড়ার সময় তার বর্তমান স্ত্রী কিম জং সুকের সাথে প্রথম সাক্ষাৎ হয়। ইউশিন সংবিধানের বিরুদ্ধে শিক্ষার্থীদের আন্দোলন করার দায়ে তাকে গ্রেফতার ও বিশ্ববিদ্যালয় থেকে বহিষ্কার করা হয়। পরবর্তীতে, সামরিক বাহিনীতে যোগদানের পর পানমুনজমে এক্স হত্যা ঘটনায় অপারেশন পল বুনইয়ানে তিনি অংশ নেন।
সামরিক বাহিনীতে দায়িত্ব পালনের পর বাবার মৃত্যু তাকে বার পরীক্ষার জন্য উদ্বুদ্ধ করে। তিনি দেহুংসাতে বৌদ্ধ মন্দিরে পড়ালেখা করে পরীক্ষা দেন এবং প্রথম দুই রাউন্ডে উত্তীর্ণ হন। এরপর তিনি নিজের বিশ্ববিদ্যালয়ে পড়ালেখা শেষ করতে ফিরে যান। তিনি নিজের ক্লাসে দ্বিতীয় হয়ে স্নাতক উত্তীর্ণ হলেও শিক্ষার্থী থাকা কালীন অবস্থায় তৎকালীন  রাষ্ট্রপতি পার্ক চুন হির বিরুদ্ধে আন্দোলন করায় বিচারক কিংবা সরকারী পদে কোন চাকরি লাভ করতে পারেন নি।  মুন তখন বেসরকারীভাবে আইনজ্ঞ হিসেবে কাজ শুরু করেন। 
২০১৭ সালের ১৯তম কোরীয় রাষ্ট্রপতি নির্বাচনে মুন জে ইন শুরু থেকেই এগিয়ে ছিলেন। তিনি নিজের দল ডেমোক্রেটিক পার্টিতে ৫৭% ভোটে মনোনয়ন পান।  
২০১৭ সালের ১০ই মে মুন ৪১.১ শতাংশ ভোট পেয়ে জয়যুক্ত হন।  যেহেতু পূর্ববর্তী রাষ্ট্রপতি অপসারণের পর বিশেষ নির্বাচনে মুন জে ইন নির্বাচিত হয়েছিলেন, তাই তিনি ৬০ দিনের বিশেষ সময় পার না করেই পরের দিনই তিনি রাষ্ট্রপতি হিসেবে অভিসিক্ত হন। 
মুন রোমান ক্যাথলিক ধর্মে বিশ্বাসী।
কোল্লাম জেলা

কোল্লাম জেলা; () (পূর্বে কুইলোন) দক্ষিণ ভারতের কেরালা রাজ্যের ১৪ টি জেলার মধ্যে একটি। জেলা টি জেলাসদর কোল্লাম শহরে অবস্থিত। 
জেলাটিতে কেরালার প্রাকৃতিক বৈশিষ্ট্যের একটি অংশ রয়েছে; এটি একটি দীর্ঘ উপকূল। উপকূলটি লক্ষদ্বীপ সাগর, সমুদ্র বন্দর এবং একটি অভ্যন্তরীণ হ্রদ (অষ্টমুড়ি হ্রদ) দ্বারা সমৃদ্ধ। জেলায় জলাধারের অনেক উৎস আছে। কল্লদা নদী এটির মধ্যে একটি এবং এর পূর্বদিকের জমির পূর্বাংশে হল পূর্বাঞ্চলীয় কল্লাদ এবং পশ্চিমে পশ্চিমাঞ্চলীয় কল্লাদ। কল্লাদ নৌকা বাইচ প্রতিযোগিতা জেলার বিখ্যাত উৎসব অনুষ্ঠানগুলির মধ্যে একটি। যদিও এই অনুষ্ঠানের অংশ নেওয়ার জন্য জেলা প্রশাসনের বাইরেও বিভিন্ন জায়গায় বিভিন্ন নৌকা দ্বারা থেকে নদীটির দুটি স্থলভাগের মধ্যে একটি প্রতিযোগিতা রয়েছে। কোল্লাম কেরালার কাসু শিল্পের রাজধানী। সমভূমি, পর্বতমালা, হ্রদ, ল্যাওনোনস এবং অভ্যান্তরিন জলভাগ, বন, চাষাবাদ ও নদীগুলি জেলাটির ভূসংস্থান সৃষ্টি করে। এই অঞ্চলে ফিনিকিয়া এবং প্রাচীন রোমের সাথে বাণিজ্য সম্পর্ক ছিল।
জেলাটির উত্তর দিকে রয়েছে পত্তনমতিট্টা জেলা, উত্তর-পশ্চিম দিকে রয়েছে আলেপ্পি জেলা, দক্ষিণ দিকে রয়েছে তিরুবনন্তপুরম জেলা, দক্ষিণ-পূর্ব দিকে রয়েছে তামিলনাড়ু রাজ্যের তিরুনেলভেলি জেলা এবং উত্তর-পূর্ব দিকে রয়েছে তেনকাশী জেলা। জেলাটির পশ্চিম দিকে রয়েছে আরব সাগর।
কোল্লামের তাপমাত্রা প্রায় সারা বছর ধরে স্থিতিশীল। গড় তাপমাত্রা ২৫ থেকে ৩২ ডিগ্রী সেলসিয়াস। গ্রীষ্ম সাধারণত মার্চ থেকে মে পর্যন্ত চালে; বর্ষা জুন মাসে শুরু হয় এবং সেপ্টেম্বরে শেষ হয়। কোল্লাম জেলার বার্ষিক গড় বৃষ্টিপাত প্রায় ২,৭০০ মিলিমিটার (১১০ ইঞ্চি)। কোল্লাম দক্ষিণ-পশ্চিম ও উত্তর-পূর্বাঞ্চলীয় বর্ষাকাল উভয়ই পায়। শীতকালীন নভেম্বর থেকে ফেব্রুয়ারি হয়; তাপমাত্রা মোটামুটি শান্ত, ১৮ থেকে ২৫ ডিগ্রী সেলসিয়াস পর্যন্ত হয়। 
</div>
২০১১ সালের আদমশুমারি অনুযায়ী, কোল্লাম জেলার জনসংখ্যা ২৬,২৯,৭০৩ জন, যা প্রায় কুয়েতের জনসংখ্যা অথবা মার্কিন যুক্তরাষ্ট্রের নেভাদা রাজ্যের সমতুল্য। এটি জনসংখ্যা হিসাবে ভারতের ১৫৫ তম বৃহত্ত জেলা (এটি মোট ৬৪০ টি জেলায়)। জেলাটিতে প্রতি বর্গ কিলোমিটারে (২৭৪০/বর্গ মাইল) প্রতি ১,০৫৬ জন লোক বাস করে। ২০০১-২০১১ এর দশকে জেলাটিতে জনসংখ্যা বৃদ্ধির হার ১.৭২ শতাংশ। কোল্লামের যৌন অনুপাত হল ১০০০ জন পুরুষের জন্য ১১১৩ জন নারী, এবং জেলার সাক্ষরতার হার ৯৩.৭৭%। 
২০১১ সালে ভারতীয় আদমশুমারি অনুযায়ী জেলাটিতে হিন্দু জনসংখ্যা ৬৪.৪২%, মুসলিম ১৯.৩%, এবং খ্রিস্টান ১৬%।
কোল্লাম আরবান সংস্থা (ইউএ) রাজ্যের ৬ তম সর্বাধিক জনবহুল শহুরে অঞ্চল বা ইউএ। ভারতের সবচেয়ে জনবহুল শহুরে সংস্থাগুলির তালিকাতে কোল্লামকে ৪৯ তম স্থান দেওয়া হয়েছে এবং সমগ্র জেলাটির মোট শহুরে জনসংখ্যা ১১,৮৭,১৫৮। কোল্লামের মেট্রোপলিটান এলাকায় আদিকানল্লুর, আদিনাড, আনিভীলিকুলাঙ্গার, চাওয়ারা, এলামপুর্ল, ইরাবিপুরম (অংশ), চেগমামনাডউ, করুণাগাপল্লি, কোল্লাম, কোটামার্কা, কুলাসেখারামম, মায়ানাদ, মেনাড, নেডুপাতা, নন্দকারা, ওছিরা, পানামাম, পানমনা, পারভুর, পেরিনাদ, পুথাক্কুলাম, থাঝুথালা, থোদীউর, থ্রুককুৌধুর, থ্রিকারকুভা, থ্রককোভিভভতটম, এবং বডাককুম্থল থিভালাক্কার এলাকা অন্তর্ভুক্ত রয়েছে।
নাটাবাড়ি বিধানসভা কেন্দ্র

নাটাবাড়ি (বিধানসভা কেন্দ্র) ভারতের পশ্চিমবঙ্গ রাজ্যের কোচবিহার জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ৮ নং নাটাবাড়ি বিধানসভা কেন্দ্রটি দেওনহাট, দাওয়াগুড়ি, গুড়িয়াহাটি-১, গুড়িয়াহাটি-২, জিরানপুর এবং পানিসালা গ্রাম পঞ্চায়েত কোচবিহার-১ সিডি ব্লক এবং আন্দারন ফুলবাড়ি, বলরামপুর-১, বলরামপুর-২, চিলখানা-১, চিলখানা-২, দেওচড়াই, ঢালপাল-২, মারুগঞ্জ, নাটাবাড়ি-১, নাটাবাড়ি-২ গ্রাম পঞ্চায়েত গুলি তুফানগঞ্জ-১ সিডি ব্লকের অন্তর্গত।
নাটাবাড়ি বিধানসভা কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।
২০১১ সালের নির্বাচনে তৃণমূল কংগ্রেসের রবীন্দ্রনাথ ঘোষ সিপিআই (এম) এর নিকটতম প্রতিদ্বন্দ্বী তামসের আলিকে পরাজিত করেন।
অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ সালে এবং ২০০১ রাজ্যের বিধানসভা নির্বাচনে সিপিআই(এম) -এর তামসের আলি তৃণমূল কংগ্রেসের রবীন্দ্রনাথ ঘোষকে পরাজিত করেন। ১৯৯৬ সালে সিপিআই(এম) -এর শিবেন্দ্র নারায়ণ চৌধুরী কংগ্রেসের রবীন্দ্রনাথ ঘোষকে পরাজিত করেন, ১৯৯১ সালে কংগ্রেসের বিমবাল চন্দ্র ধড়, ১৯৮৭, ১৯৮২ এবং ১৯৭৭ সালে কংগ্রেসের সন্তোষ কুমার রায়। আগে এই নির্বাচনী এলাকাটি বিদ্যমান ছিল না।
ভারতীয় পপ

ভারতীয় পপ গান (; Urdu: ہندوستانی پاپ), ইন্ডি-পপ, ইন্ডিয়ান পপ, ইন্ডিপপ, বা আই-পপ নামেও পরিচিত। ভারতীয় চলচ্চিত্রের জন্য চলচ্চিত্রের সাউন্ডট্র্যাকের সাথে সম্পর্কিত জনপ্রিয় সঙ্গীত নয়, যেমন বলিউডের সঙ্গীত, যা জনপ্রিয় হয়ে থাকে। ভারতীয় পপ ঘনিষ্ঠভাবে বলিউড, পাকিস্তানের পপ, বাংলাদেশি রক, এবং যুক্তরাজ্যের এশিয়ান আন্ডারগ্রাউন্ড দৃশ্যের সঙ্গে ঘনিষ্ঠভাবে জড়িত।
১৯৬৬ সালে প্লেব্যাক গায়ক আহমেদ রুশদির গান 'কো কো কোরিনা' দিয়ে দক্ষিণ এশীয় অঞ্চলে পপ সঙ্গীত শুরু হয় এবং তারপর থেকেই ভারত, বাংলাদেশ এবং সম্প্রতি শ্রীলঙ্কা ও নেপাল তাদের নিজস্ব সংস্কৃতিতে পপ গানের অগ্রণী ভূমিকা গ্রহণ করেছে। রুশদির সাফল্যের পর খ্রিস্টীয় জ্যাজ বিশেষজ্ঞ ব্যান্ড বিভিন্ন নাইট ক্লাবে এবং করাচি, হায়দ্রাবাদ, মুম্বাই, ঢাকা ও লাহোরে হোটেল পপ গানের পারফর্ম শুরু করে। তারা সাধারণত বিখ্যাত আমেরিকান জাজ হিটস বা রুশদির গানগুলি করতেন।
পপ সংগীতটি ভারতীয় উপমহাদেশ জুড়ে জনপ্রিয়তা অর্জন করতে শুরু করে ১৯৮০-এর দশকে পাকিস্তানি গায়ক নাজিয়া হাসান এবং জোহাইবের মাধ্যমে। এটি ভাই-বোন জুটি তৈরি করে, যার গানগুলো ভারতীয় বিদ্বু দ্বারা উৎপাদিত হয়, এবং প্রায় 6৬০ মিলিয়ন কপি বিক্রি হয়েছিল। বিদ্দু নিজে পশ্চিমা বিশ্বের সাফল্যের সাথে ১৯৭০ সালে প্রথম সফল ডিস্কো প্রোডাক্টরগুলির মধ্যে একটি, যেমন "কুংফু ফাইটিং" (1 9 74) সহ জনপ্রিয় গানগুলোর মতো হিট ছবিতে সফল ছিল।
ইন্ডিপপ শব্দটি প্রথমটি ব্রিটিশ ইন্ডিয়ান ফিউশন ব্যান্ড মোনসন দ্বারা ১৯৮১ সালে স্টিভ কোই এর ইন্ডিপ্প রেকর্ডসে প্রকাশিত হয়। চরঞ্জিত সিংয়ের সিনথেসিজাইজিং: দশ রাগস টু ডিসকো বিট (১৯৮২) অ্যাসিড হোম মিউজিকের কণ্ঠের অনুমান, ১৯৮০ এর দশকের শিকাগো হাউস সিনেমার রোল্যান্ড টি -৮০৮  ড্রাম মেশিন, টিবি -৩০৩ বাশ সিন্থেসাইজার এবং জুপিটার -8 সিন্থেজাইজার।
এমটিভি ইন্ডিয়া এবং চ্যানেল ভি ১৯৯০-এর দশকের শেষ দিকে ভারত-পপ সংগীতকে একটি বিশাল ধাক্কা দিয়েছে। এটা সে-সময় যখন সংগীত তার সর্বশ্রেষ্ঠ উচ্চতায় পৌঁছেছে। তখন পর্যন্ত উষা উথুপ, শ্যারন প্রভাকর, এবং পেনাজ মাসানি ছাড়াও কয়েকজন গায়ক জনপ্রিয় ছিলেন। এরপর থেকে পপ গায়কদের মধ্যে দালের মেহেদী, বাবর সেহগাল, আলিশা চিনয়ি, কে কে, শান্তনু মুখোপাধ্যায় উকশান, সাগরিক, ঔপনিবেশিক কসিনস (হরিহরন, লেসলি লুইস), লাকি আলী ও সোনা নিগম এবং জিলার মত সংগীত সংগীতশিল্পী রয়েছে। খান বা জওহার ওয়াটাল, যিনি শীর্ষে বিক্রয় অ্যালবাম বানিয়েছেন, ডারের মেহেদী, শুভা মুদগাল, বাবলা সেহগাল, শ্বেতা শেঠী এবং হান্স রাজ হান্স-এর সঙ্গে। 
উপরে বর্ণিত অন্যান্যদের মধ্যে উল্লেখযোগ্য ইন্ডি-পপ গায়ক হলেন গুরগাঁও মান, সুখিনির সিং, মোহিত চৌহান, পাপন, জুবীন গার্গ, রাঘব সচার রাগেশ্বরী, ভন্দানা বিশ্ব, দেবিকা চাউলা, বম্বা ভাইকিং, আশা ভোসেল, সুনিশী চৌহান, আনুশকা মনচন্দ, নেহা ভাসিন, বম্বে রককার্স, আনু মালিক, জাজি বি, মালকিট সিং, রাঘব, জয়েন শিন, জুগি ডি, রিশি রিচ, শিলা চন্দ্র, বলি সাগু, পাঞ্জাবি এমসি, ভঙ্গরা নাইটস, মেহানজ, সানবার ও বৈশাখী সামন্ত।
২০০০ সালের শেষের দিকে, ইন্ডী-পপ সঙ্গীত চলচ্চিত্রের সংগীত থেকে প্রতিযোগিতায় প্রতিদ্বন্দ্বিতা করে। প্রধান পপ গায়কেরা অ্যালবাম মুক্তি থামিয়ে সিনেমা জন্য গাওয়া শুরু করেন। সম্প্রতি, ভারতীয় পপ অতীতের ভারতীয় সিনেমা গান থেকে "রিমিক্সিং" গানগুলির সাথে একটি আকর্ষণীয় মোড় নিয়েছে, নতুন বিট তাদের যোগ করা হচ্ছে।
বাবর (ক্রুজ ক্ষেপণাস্ত্র)

বাবর (উর্দু: بابر; মুঘল সম্রাট জহির-উদ-দীন বাবরের নামে নামকৃত), বা হাতফ ৭ হলো একটি স্বল্প পাল্লার টার্বোজেট ক্রুজ ক্ষেপণাস্ত্র। একে ভূমির পাশাপাশি পানির নিচে কোন ভ্রাম্যমাণ প্লাটফর্ম থেকেও নিক্ষেপ করা যায়। ২০০৫ সালে প্রথমবারের মতো ক্ষেপণাস্ত্রটির পরীক্ষা চালানো হয় এবং ধারণা করা হয় যে ২০১০ সালে এটি পাকিস্তান সেনাবাহিনীর হাতে আসে।
ভারত পাকিস্তানের আন্তঃমহাদেশীয় ক্ষেপণাস্ত্র অস্ত্রাগারের বিপরীতে যুক্তরাষ্ট্রের নিকট হতে প্যাট্রিয়ট ক্ষেপণাস্ত্র ক্রয়ের পরিকল্পনা করছে এমন সংবাদের ভিত্তিতে পাকিস্তান বাবর ক্ষেপণাস্ত্রটি মোতায়ন করে। বাবর হলো পাকিস্তান কর্তৃক নকশা ও প্রস্তুতকৃত প্রথম ক্ষেপণাস্ত্র। কিছু বিশ্লেষকের মতে এই ক্ষেপণাস্ত্রটির সাথে চীনের ডিএইচ-১০ এবং যুক্তরাষ্ট্রের টমাহক ক্ষেপণাস্ত্রের নকশার সাদৃশ্য রয়েছে।
২০০৫ সালের ১২ আগস্ট পাকিস্তান সর্বসম্মুখে ঘোষণা করে যে তারা পারমাণবিক অস্ত্রবহনে সক্ষম একটি ক্রুজ ক্ষেপণাস্ত্রের সফল পরীক্ষা চালিয়েছে, যার পাল্লা প্রায় ৫০০ কিলোমিটার। ক্ষেপণাস্ত্রটি একটি পরিবাহী ইরেকটর উৎক্ষেপক থেকে উৎক্ষেপণ করা হয়। পাকিস্তান এই পরীক্ষার ব্যাপারে ভারতকে কোন প্রকার অবহিতকরণ ছাড়াই ক্ষেপণাস্ত্র পরীক্ষাটি চালায়। কারণ সেসময়ে ভারত ও পাকিস্তানের শুধুমাত্র আন্তঃমহাদেশীয় ক্ষেপণাস্ত্র পরীক্ষার পূর্বে পরস্পরকে অবহিত করার বিষয়ে চুক্তিবদ্ধ ছিল।
২০০৭ সালের ২২ মার্চ পাকিস্তান বাবরের আরেকটি উন্নত সংস্করণের পরীক্ষা চালায়, যার পাল্লা ছিল ৭০০ কিমি।
২০০৯ সালের ৬ মে পাকিস্তান আরেকটি পরীক্ষামূলক উৎক্ষেপণ সম্পন্ন করে। তবে রাজনৈতিক বিভিন্ন কারণে ২০০৯ সালের ৯ মে পর্যন্ত এই বিষয়ে কোন ঘোষণা দেয়া হয়নি।
শফিক-উল-হক

মোহাম্মদ শফিক-উল-হক হীরা (জন্ম: ১৯৪৬) প্রথিতযশা বাংলাদেশী সাবেক প্রথম-শ্রেণীর ক্রিকেটার। ঘরোয়া প্রথম-শ্রেণীর ক্রিকেটে পূর্ব পাকিস্তানের প্রতিনিধিত্ব করেছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন। ১৯৭৯ ও ১৯৮২ সালে ইংল্যান্ডে অনুষ্ঠিত আইসিসি ট্রফি প্রতিযোগিতায় অংশগ্রহণ করেছেন তিনি। শেষের প্রতিযোগিতায় বাংলাদেশ দলের অধিনায়কের দায়িত্বে ছিলেন শফিক-উল-হক হীরা। খেলায় তার দল ৪ জয় ও ৩ পরাজয় নিয়ে চতুর্থ স্থান দখল করেছিল।
১৯৭৮ সালে সফরকারী ডেকান ব্লুজের বিপক্ষে অপরাজিত ৫১ রান করেন। প্রথমবারের মতো আন্তর্জাতিক ক্রিকেটে বাংলাদেশ দলকে তিন শতাধিক রানের কোঠায় নিয়ে যেতে প্রভূতঃ ভূমিকা রাখেন।
১৯৭৯ থেকে ১৯৮৩ সময়কালে বাংলাদেশ দলের অধিনায়ক ছিলেন শফিক-উল-হক। ১৯৮২ সালে তার নেতৃত্বে বাংলাদেশ দল আইসিসি ট্রফির সেমি-ফাইনালে উপনীত হয়। তবে, প্রতিযোগিতার শিরোপা বিজয়ী জিম্বাবুয়ে দলের বিপক্ষে হেরে যায় তার দল।
ক্রিকেট খেলা থেকে অবসর নেয়ার পর শফিক-উল-হক হীরা বাংলাদেশের ক্রিকেটে প্রশাসকের ভূমিকায় নিজেকে সম্পৃক্ত রেখেছেন।
বাংলাদেশী চলচ্চিত্র অভিনেতা সালমান শাহ ছিলেন শফিক উল হকের মেয়ের জামাতা।
লারকানা

লারকানা (; ) হলো পাকিস্তানের সিন্ধু প্রদেশের উত্তর-পশ্চিমে অবস্থিত একটি শহর। ঐতিহাসিক সিন্ধু নদ শহরটির দক্ষিণ পার্শ্ব দিয়ে প্রবাহিত হয়েছে। একে পবিত্র আলেমদের শহর বলে অভিহিত করা হয়। প্রাচীনকালে এখানেই সিন্ধু সভ্যতার মহেঞ্জোদাড়ো শহর গড়ে উঠেছিল, যেটি ছিল ব্যাবিলনীয় এবং অ্যাসিরিয়ার তুলনায় আকারে বড়।
শহরটি লারকানা জেলায় অবস্থিত। অতীতে এই এলাকাটি 'চান্ডকা' নামে পরিচিত ছিল। লারকানা শহরটি ঘার খালের দক্ষিণ তীরে অবস্থিত। এই শহরটি শিখাপুর শহর হতে দক্ষিণে এবং মেহার হতে উত্তর-পূর্বে অবস্থিত।
লারকানা শহরটি ২৪ ৫৬' ০০' ডিগ্রী অক্ষাংশ এবং ৬৭ ১১' ০০' ডিগ্রী দ্রাঘিমাংশে অবস্থিত। এটি সিন্ধু প্রদেশের উত্তর-পশ্চিমে অবস্থিত এবং এর একটি নিজস্ব বিভাগ রয়েছে। সিন্ধু প্রদেশের উপরিভাগ এর অন্তর্ভুক্ত।
লারকানা মৌসুমী জলবায়ু অঞ্চলের অন্তর্ভুক্ত। এই অঞ্চলে অত্যন্ত উষ্ণ গ্রীষ্মকাল পরিলক্ষিত হয়। গ্রীষ্মকালে সর্বোচ্চ তাপমাত্রা মাঝে মাঝে ৫৩ °সে পর্যন্ত উঠে যায়। অপরদিকে এখানে কিছুটা শীতল শীতকাল পরিলক্ষিত হয়, এসময়ে সর্বনিম্ন তাপমাত্রা প্রায় −২  ডিগ্রী সেলসিয়াসে নেমে যায়। ২০১০ সালের ২৬ মে তারিখে লারকানার তাপমাত্রা রেকর্ড ৫৩°সে ছাড়িয়ে যায়। ১৯৯৮ সালের ৩১ মে তাপমাত্রা ৫২.৭° সেলসিয়াসে ঊঠলে লারকানা পাকিস্তানের সবথেকে উষ্ণ শহর হিসেবে পরিচিতি পায়।
এই অতিরিক্ত উষ্ণ আবহাওয়ার কারণে প্রায়শই প্রাণহানির ঘটনা ঘটে থাকে। ২০০৭ সালের জুন মাসে প্রচণ্ড তাপদাহের ফলে বেশ কিছু মানুষ মৃত্যুবরণ করে। মে হতে সেপ্টেম্বর মাস পর্যন্ত এমন উষ্ণ আবহাওয়া বিরাজ করে। পরবর্তী মাসগুলোতে মৌসুমী বৃষ্টির প্রভাবে তাপমাত্রা হ্রাস পেলেও তা এই অঞ্চলের পার্শ্ববর্তী কিছু এলাকাকে বন্যায় প্লাবিত করে।
প্রিন্স লুইস অব কেমব্রিজ

প্রিন্স লুইস অব কেমব্রিজ (লুইস আর্থার চার্লস; ; জন্ম ২৩ এপ্রিল ২০১৮) হচ্ছে প্রিন্স উইলিয়াম, ডিউক অব কেমব্রিজ এবং ক্যাথরিন মিডলটন এর তৃতীয় সন্তান এবং দ্বিতীয় পুত্র। তিনি রাণী দ্বিতীয় এলিজাবেথ ও প্রিন্স ফিলিপ, ডিউক অফ এডিনবরার প্র-পৌত্র। কমনওয়েলথ রাজ্য নামে পরিচিত ষোলটি স্বাধীন সার্বভৌম রাষ্ট্রের (যুক্তরাজ্য, কানাডা, অস্ট্রেলিয়া, নিউজিল্যান্ড, জামাইকা, বারবাডোস, বাহামা, গ্রেনাডা, পাপুয়া নিউ গিনি, সলোমন দ্বীপপুঞ্জ, টুভালু, সেন্ট লুসিয়া, সেন্ট ভিনসেন্ট অ্যান্ড দ্য গ্রেনাডাইন, বেলিজ, অ্যান্টিগুয়া ও বার্বুডা এবং সেন্ট কিটস ও নেভিস) সিংহাসনের উত্তরাধিকারীর সারিতে তার অবস্থান পঞ্চম স্থানে রয়েছে। ব্রিটিশ রাজসিংহাসনে তার পূর্বে রয়েছেন দাদা চার্লস, প্রিন্স অফ ওয়েলস, বাবা প্রিন্স উইলিয়াম, ডিউক অফ কেমব্রিজ, বড় ভাই প্রিন্স জর্জ অব কেমব্রিজ এবং বড় বোন প্রিন্সেস শার্লট অফ ক্যামব্রিজ।
৪ সেপ্টেম্বর, ২০১৭-এ কেনসিংটন প্যালেস ঘোষণা দেয় যে প্রিন্স উইলিয়াম, ডিউক অব কেমব্রিজ এবং ক্যাথরিন ডাচেস তাদের তৃতীয় সন্তানের প্রত্যাশা করছেন। ২৩ এপ্রিল ১১:০১ বিএসটি (১০:০১ ইউটিসি) তাদের একটি পুত্রসন্তান জন্ম হয়। জন্মের ৭ ঘণ্টা পরে তাকে লিন্ডো উইং অব সেন্ট মেরি হাসপাতালে জনসম্মুখে দেখা যায়। বিবিসির প্রতিবেদনে বলা হয়েছে, নতুন রাজপুত্রের বাবা ও ভাইয়ের পুরো নামের মাঝের শব্দ হিসেবে লুইস রয়েছে। প্রিন্স উইলিয়ামের দাদা প্রিন্স ফিলিপের চাচা লর্ড মাউন্টব্যাটেনের পুরো নামের প্রথম শব্দও লুইস। আর বর্তমান রানি দ্বিতীয় এলিজাবেথের বাবা ষষ্ঠ জর্জের পুরো নামের মাঝের শব্দ হিসেবে রয়েছে আর্থার। এই শব্দগুলো নিয়ে নতুন রাজপুত্রের নাম রাখা হয়েছে লুইস আর্থার চার্লস।
১৯১৭ সালে রাজা পঞ্চম জর্জ এবং ২০১২ সালে রাণী দ্বিতীয় এলিজাবেথ প্রণীত রাজাজ্ঞা পত্রের মাধ্যমে জন্মসূত্রে প্রিন্স লুইস ব্রিটিশ রাজকুমার হয়েছেন এবং তাকে রয়্যাল হাইনেস নামে সম্বোধন করতে হবে। একারণে তাকে ডাকা হবে "হিজ রয়্যাল হাইনেস" প্রিন্স লুইস অফ কেমব্রিজ"।
লুইস আর্থার চার্লস ব্রিটিশ রাজপরিবারের ৫ম উত্তরসূরি। পার্থ সমঝোতা বাস্তবায়নের পর, যা পুরোনো বংশধরদের সাথে পুরুষের পছন্দসই প্রবীণতমকে বদলে দেয়, তিনি হচ্ছেন উত্তরাধিকার সূত্রে একজন বড় বোনের পিছনে অবস্থান করা প্রথম ব্রিটিশ রাজপুত্র।।
এন. সিক্কী রেড্ডি

এন. সিক্কী রেড্ডি(), (জন্ম ১৮ আগস্ট ১৯৯৩) একজন ভারতীয় ব্যাডমিন্টন খেলোয়াড় যিনি মহিলাদের দ্বৈত ও মিশ্র দ্বৈত খেলে থাকেন। 
২০১৬ সালে, ব্রাজিল ওপেন গ্র্যান্ড প্রিক্স এবং রাশিয়ান ওপেন গ্র্যান্ড প্রিক্স শিরোপা প্রনাভ জেরী চোপড়ার সাথে যৌথভাবে মিশ্র ডাবলসে জিতেছিলেন। তিনি এবং চোপড়া এছাড়াও ২০১৬ সালে দক্ষিণ এশিয়ান গেমসে ব্যাডমিন্টনে স্বর্ণপদক জিতেছেন।
সিক্কী রেড্ডি ভারতের উদীয়মান ব্যাডমিন্টন খেলোয়াড়। তিনি এপি স্টার খেলোয়াড় পুল্লেলা গোপিচন্দের ছাত্রী। সিকি তিন বার, ইউ-১৩, ইউ-১৬, ইউ-১৯ একক ও দ্বৈতে বিশ্ব চ্যাম্পিয়ন হয়েছেন।
সিক্কী রেড্ডি নতুন সার্ভিস নিয়মাবলী বাস্তবায়নের জন্য ব্যাডমিন্টন ওয়ার্ল্ড ফেডারেশন (বিডব্লিউএফ) কে অভিযোগে করে বলেছেন যে সার্ভিস বিচারকরা তাদের ক্যারিয়ারের সাথে খেলছেন। নতুন নিয়ম অনুযায়ী, সার্ভারের রেকেট দ্বারা মারবারের যোগাযোগের সময় পুরো শাটেল কোর্টের থেকে ১.১৫ মিটারের নিচে হতে হবে। টুইটারে এই বিষয়টি নিয়ে রেড্ডি বলেন, বিডব্লিউএফ তাদের জন্য সংগ্রাম এবং কঠোর পরিশ্রমের বছরগুলো সম্পর্কে অবগত নয়। তিনি তার একটি সার্ভার করছেন এমন একটি ভিডিও শেয়ার করেছেন, ইউনাইক্স জার্মান ওপেনে, প্রনাভ জেরির চোপড়া সাথে অংশগ্রহণে নেওয়ার সময়কার এবং বলেন, "এভাবেই বিডব্লিউএফ এবং সার্ভিস বিচারক আমাদের কর্মজীবনের সাথে খেলছেন। মনে হচ্ছে তারা আমাদের লক্ষ্য অর্জনের জন্য আমাদের সংগ্রাম এবং কঠোর পরিশ্রমের ব্যাপারে সত্যিই চিন্তা করেন না। (১০০ এর মধ্যে ১ জনও একমত হবেন না যে এইগুলি ভুল সার্ভ)। " সিক্কী তার সার্ভিসে শাটেল যোগাযোগের সময়ের ওপর একটি স্ক্রিনশট তুলে ধরেন যাতে তার বক্তব্য আরও পরিষ্কার হয় এবং তিনি বিডব্লিউএফকে অনুরোধ করেন কিছু করার জন্য। জার্মান ওপেনের দ্বিতীয় রাউন্ডে সিক্কি ও চোপড়া হেরে যান। এই প্রথম প্রতিযোগিতা যেখানে এই নিয়ম পরীক্ষা করা হয়।
"মহিলাদের দ্বৈত"
১৭ই এপ্রিল ২০১৮, ভারতীয় ব্যাডমিন্টন সিডব্লিউজির প্রতিযোগিতার সফল অনুষ্ঠান উদ্‌যাপন করতে পুল্লেলা গোপিচন্দ একাডেমিতে অনুষ্ঠিত একটি প্রেস কনফারেন্সে, তেলঙ্গানার ব্যাডমিন্টন অ্যাসোসিয়েশনের সহসভাপতি ভি. চামুন্ডেশ্বরথের ঘোষণা করেন সিক্কী রেড্ডিকে পুরস্কার হিসাবে একটি গাড়ি দেওয়া হবে, যিনি অস্ট্রেলিয়ার গোল্ড কোস্টে কমনওয়েলথ গেমস প্রতিযোগিতা থেকে মিশ্র দ্বৈত দল হিসাবে স্বর্ণপদক এবং মহিলাদের দ্বৈতে অশ্বিনী পন্নাপ্পাকে তার সঙ্গী করে ব্রোঞ্জ পদক এনেছেন। তিনি আরও বলেন, "যে গত পাঁচ বছরের সিক্কী তার সামঞ্জস্যপূর্ণ পারফরম্যান্সের স্বীকৃতিস্বরূপ একটি ফোর্ড ইকোপোর্ট উপহার দেওয়া হবে," তিনি এর আগে সফল খেলোয়াড়দের যেমন সাইনা নেহওয়াল, শ্রীকান্ত কেদাম্বী, পি.ভি সিন্ধু, সানিয়া মির্জা, সাক্ষী মালিক এবং দীপা কর্মকারকেও ভালো গাড়ী
উপহার দিয়েছেন।
"মহিলাদের দ্বৈত"
"মিশ্র দ্বৈত"
বিডব্লিউএফ গ্র্যান্ড প্রিক্সের দুটি স্তর, গ্র্যান্ড প্রিক্স এবং গ্র্যান্ড প্রিক্স গোল্ড। ২০০৭ সাল থেকে ব্যাডমিন্টন ওয়ার্ল্ড ফেডারেশন (বিডব্লিউএফ) কর্তৃক অনুমোদিত ব্যাডমিন্টন টুর্নামেন্টের একটি সিরিজ।
"মহিলাদের দ্বৈত"
"মিশ্র দ্বৈত"
"মহিলাদের দ্বৈত"
"মিশ্র দ্বৈত"
ধুলে জেলা

ধুলে জেলা ভারতের পশ্চিম অঞ্চলে মহারাষ্ট্র রাজ্যের একটি প্রশাসনিক অঞ্চল। ধুলে শহরটি এই জেলার সদর দপ্তর।
ধুলে জেলা পূর্বে উপজাতী জনগোষ্ঠীর মূল ভূখণ্ডের অন্তর্ভুক্ত ছিল। এরপর ১ জুলাই ১৯৯৮ সালে ধুলে জেলা দুটি পৃথক জেলায় বিভক্ত হয়ে যায়, যা এখন ধুলে জেলা ও নন্দুরবার জেলা নামে পরিচিত, এবং এই জেলা দুটি আদিবাসী অঞ্চলগুলির মধ্যে রয়েছে। এই জেলার মানুষের মৌলিক পেশা কৃষি। জেলার বেশিরভাগ অংশই সেচের আওতাভুক্ত নয় এবং এভাবে চাষাবাদ নিয়মিত বর্ষণ বা বৃষ্টিপাতের জলের নির্ভর করে। গম, বাজরা, জওয়ার বা জবরী, পেঁয়াজ ছাড়াও সবচেয়ে বেশি অথর্করী বাণিজ্যিক ফসল হল তুলো। গ্রামাঞ্চলে জনসংখ্যার অধিকাংশই অহিরানী (মারাঠি ভাষার একটি উপভাষা) ভাষায় কথা বলে, যদিও শহরাঞ্চলে মারাঠা ব্যাপকভাবে কথিত। ধুলে জেলার প্রায় ২৬.১১% মানুষ শহুর এলাকায় বসবাস করে। 
ধুলে জেলা বিশুদ্ধ দুধ উৎপাদনের জন্য বিখ্যাত। দুধ উৎপাদক গবাদি পশুগুলিকে তুল থেকে তৈরি পশুখাদ্য (তুলার নির্যাস ব্যবহার করে তৈরি গবাদি পশুর খাদ্য ) দিয়ে আহার করানো হয়, যা সমৃদ্ধ মানের দুধ উৎপন্নে সাহায্য করে। দিল্লির গ্রাহকেরা এক সময়ে এখানকার দুধ সংগ্রহ করার জন্য অপেক্ষা করতেন।
মহারাষ্ট্র রাজ্যের এই জেলার ডোনিইচচা একমাত্র শহর, যেটি ভুট্টা থেকে গ্লুকোজ, চিনি এবং অন্যান্য পণ্য উৎপন্ন করে। জেলাটি লঙ্কা উৎপাদন এবং বাজারজাত করার জন্য বিখ্যাত। 
ধুলে জেলার খন্দশের মহারাষ্ট্রের ঐতিহাসিক অঞ্চল। প্রশাসনিক উদ্দেশ্যে যদিও এটি এখন নাশিক বিভাগে যোগ করা হয়।
২০০৬ সালে রাজ্যের পঞ্চায়েত মন্ত্রণালয়টি দেশের ২৫০ টি সবচেয়ে পিছিয়ে জেলাগুলির একটি (ধুলোতে মোট ৬৪০ টির মধ্যে) হিসাবে ধুলে জেলাকে উল্লেখ করে। এটি মহারাষ্ট্রের ১২ টি জেলার মধ্যে একটি, যা পিছিয়ে পড়া অঞ্চল অনুদান তহবিল (বিআরজিএফ) থেকে আর্থ লাভ করে। 
২০১১ সালের আদমশুমারি অনুযায়ী ধুলে জেলার জনসংখ্যা হল ২,০৮,৭৮১ জন, যা বতসোয়ানা বা যুক্তরাষ্ট্রের নিউ মেক্সিকো রাজ্যের সমান। এটি ভারতের জনবহুল জেলাগুলির মধ্যে ২২ তম স্থান (৬৪০ টির মধ্যে) পেয়েছে। জেলাটিতঘ প্রতি বর্গ কিলোমিটার ২৮৫ জন (৭৪০ জন/বর্গ মাইল) মানুষ বসবাস করে। ২০০১-২০১১ দশক জনসংখ্যা বৃদ্ধির হার ছিল ১৯.৯৬%। ধুলে জেলায় প্রতি ১০০০ জন পুরুষ পিছু ৯৪১ জন নারী রয়েছে এবং জেলার সাক্ষরতার হার ৭৪.৬১%। 
কথিত ভাষাগুলির মধ্যে রয়েছে আহরিণী, খান্দেশ ভাষায় প্রায় ৭,৮০,০০০ জন কথা বলে থাকেন, যা মাতৃভাষা ও মারাঠি ভাষার অনুরূপ; ভিলি ভাষায় ১ হাজার ১৫০ জন কথা বলে এবং তিনটি পরস্পরবিরোধী বৈরালি ভাষা, বারিলি পালি, ভাষায় মধ্যপ্রদেশের কেন্দ্রী অংশে ১০,০০০ জন কথা বলে। দেবনাগরী লিপিতে লিখিত বারেলখ পাউরি; ভাষায় প্রায় ১,৭৫,০০ জন কথা বলে এবং বারেলি রাঠি, প্রায় ৬৪ হাজার ভাষী।
স্তেপ

স্তেপ () হলো একপ্রকার বাস্তুঅঞ্চল। প্রাকৃতিক ভূগোলে পার্বত্য গুল্ম ও তৃণভূমি, নাতিশীতোষ্ণ তৃণভূমি, সাভানা প্রভৃতি জীবঅঞ্চলকে স্তেপ বলে অভিহিত করা হয়। তৃণভূমি আচ্ছাদিত সমভূমি এই অঞ্চলের প্রধান বৈশিষ্ট্য, নদী বা হ্রদের তীরবর্তী অংশ ব্যতীত এই অঞ্চলে খুব একটা বৃক্ষ প্রজাতির উদ্ভিদ দেখা যায় না। দক্ষিণ আফ্রিকায় এমন বৈশিষ্ট্যের অঞ্চলকে ভেল্ড বলে অভিহিত করা হয়। উত্তর আমেরিকার প্রেইরি অঞ্চলকে স্তেপ বলে সম্বোধন না করা হলেও, এই অঞ্চলটি বৈশিষ্ট্যের দিক থেকে স্তেপ অঞ্চলের একটি উদাহরণ। স্তেপ অঞ্চলের বৈশিষ্ট্য ঋতু এবং অক্ষাংশের সাথে সাথে পরিবর্তিত হয়। এই অঞ্চল কখনো অংশিক মরুভূমি, আবার কখনো কখনো গুল্ম ও তৃণ আচ্ছাদিত হয়ে থাকে। এই অঞ্চলের মাটি সাধারণত চেরনোজেম (হিউমাস সমৃদ্ধ একধরনের উর্বর কালো মাটি) ধরনের হয়ে থাকে।
স্তেপ অঞ্চলে মূলত সেমি-এরিড (অর্ধ-শুষ্ক) এবং মহাদেশীয় জলবায়ু পরিলক্ষিত হয়। গ্রীষ্ম এবং শীতে এই অঞ্চলে রেকর্ডকৃত সর্বোচ্চ ও সর্বনিম্ন তাপমাত্রা যথাক্রমে ও । গ্রীষ্ম এবং শীতের বিরাট পার্থক্যের মতো এই অঞ্চলে দিন এবং রাতের পার্থক্যও অনেক বেশি। মঙ্গোলিয়ার উচ্চভূমি এলাকাগুলোতে দিনের তাপমাত্রা পর্যন্ত উঠতে পারে, যেখানে রাতে তাপমাত্রা প্রায় ০° সেলসিয়াসে নেমে যায়।
মধ্য অক্ষাংশের স্তেপ অঞ্চলগুলোতে উষ্ণ গ্রীষ্মকাল এবং তীব্র শীতকাল পরিলক্ষিত হয়। এই অঞ্চলে বার্ষিক গড় বর্ষণের পরিমাণ ।
স্টিভেন ডাল্ড্রি

স্টিভেন ডেভিড ডাল্ড্রি, সিবিই (ইংরেজি: Stephen David Daldry; জন্ম: ২রা মে ১৯৬০) হলেন একজন ইংরেজ পরিচালক ও প্রযোজক। তিনি চলচ্চিত্র, টেলিভিশন ও মঞ্চ তিন মাধ্যমেই কাজ করে থাকেন। ওয়েস্ট এন্ডে মঞ্চনাটক পরিচালনার জন্য তিনি দুটি অলিভিয়ে পুরস্কার ও ব্রডওয়েতে তার কাজের জন্য দুটি টনি পুরস্কার লাভ করেন।
তার পরিচালিত উল্লেখযোগ্য চলচ্চিত্রগুলো হল "বিলি এলিয়ট" (২০০০), "দি আওয়ার্স" (২০০২), "দ্য রিডার" (২০০৮)। এই তিনটি চলচ্চিত্রের জন্য তিনি শ্রেষ্ঠ পরিচালনা বিভাগে একাডেমি পুরস্কার ও ও শ্রেষ্ঠ পরিচালনা বিভাগে বাফটা পুরস্কারের মনোনয়ন লাভ করেন এবং "বিলি এলিয়ট" চলচ্চিত্রের জন্য শ্রেষ্ঠ ব্রিটিশ চলচ্চিত্র বিভাগে বাফটা পুরস্কার লাভ করেন। ২০১১ সালে তিনি "এক্সট্রিমলি লাউড অ্যান্ড ইনক্রেডিবলি ক্লোজ" চলচ্চিত্রের জন্য শ্রেষ্ঠ চলচ্চিত্র প্রযোজক হিসেবে একাডেমি পুরস্কারের মনোনয়ন লাভ করেন।
২০১৬ সালে তিনি নেটফ্লিক্সের টেলিভিশন ধারাবাহিক "দ্য ক্রাউন" প্রযোজনা ও পরিচালনা করেন। এই কাজের জন্য তিনি দুটি প্রাইমটাইম এমি পুরস্কারের মনোনয়ন লাভ করেন। এতে করে তিনি মঞ্চ, টেলিভিশন ও চলচ্চিত্র পরিচালনার জন্য মনোনীত পরিচালকদের সম্মানিত দলের একজন হয়ে ওঠেন।
ডাল্ড্রি ১৯৬০ সালের ২রা মে ইংল্যান্ডের ডরসেটে জন্মগ্রহণ করেন। তার পিতা প্যাট্রিক ডাল্ড্রি ছিলেন একজন ব্যাংক ম্যানেজার এবং মাতা চেরি থম্পসন ছিলেন একজন গায়িকা। তারা সপরিবারে সমারসেটের টন্টনে চলে যান। ডাল্ড্রির যখন ১৪ বছর বয়স তখন তার বাবা মারা যান।